sachin, kamble
అపూర్వ స్నేహితుడితో సచిన్‌
ముంబయి: పాఠశాల వయసులోనే ప్రపంచ రికార్డులు బద్దలు కొట్టేసి వెలుగులోకి వచ్చారు. భారత మాజీ క్రికెటర్లు సచిన్‌ టెండూల్కర్‌, వినోద్‌ కాంబ్లీలు. స్కూల్‌ టోర్నమెంట్‌లో భాగంగ జరిగిన ఓ మ్యాచ్‌లో ఈజోడి ఏకంగా 664 పరుగుల అజేయ భాగస్వామ్యం నెలకొల్పి అప్పటి క్రికెట్‌ ప్రపంచాన్ని నివ్వెరపరిచింది. ఆమ్యాచ్‌లో వినోద్‌ కాంబ్లీ 349పరుగులు చేయగా, సచిన్‌ టెండూల్కర్‌ 326 పరుగులతో నాటౌట్‌గా నిలిచారు. స్కూల్‌ క్రికెట్‌ నుంచి వీరి స్నేహం క్రమంగా భారత జట్టుకి ఆడేవరకు సాఫీగానే కొనసాగింది. కానీ…మధ్యలో ఏవో చిన్నచిన్న మనస్పర్థలు వచ్చినట్లు వార్తలొ చ్చాయి. అయితే వాటిపై ఇద్దరూ సీరియస్‌గా స్పందించలేదు. తాజాగా సచిన్‌ జీవితం ఆధారంగా తెరకెక్కిన ‘సచిన్‌: ఎ బిలినియర్‌ డ్రీమ్స్‌ చిత్రం విడుదల కావడంతో వినోద్‌ కాంబ్లీ తమ స్నేహాన్ని గుర్తు చేసుకుంటూ ఒక ఫోటోను అభిమానులతో పంచుకున్నారు. ‘డియర్‌ మాస్టర్‌ బ్లాస్టర్‌…’ఐ లవ్‌ యూ అంటూ అందులో రాసుకొచ్చి స్నేహితుడిపై ప్రేమను కురిపించాడు. ఇద్దరూ కొంతకాలం భారత్‌ జట్టుకి ఆడినా…వ్యక్తిగత కారణాలతో వినోద్‌ కాంబ్లీ మధ్యలోనే కెరీర్‌కి స్వస్తి చెప్పేశారు.